CELEX: 32021R2092
Language: sk
Date: 2021-11-29 00:00:00
Title: Vykonávacie nariadenie Komisie (EÚ) 2021/2092 z 29. novembra 2021 o povolení dvojmravčana draselného ako kŕmnej doplnkovej látky pre ošípané vo výkrme a odstavené prasiatka (Text s významom pre EHP)

30.11.2021   
               
               
                  SK
               
               
                  Úradný vestník Európskej únie
               
               
                  L 427/166
               
            
         VYKONÁVACIE NARIADENIE KOMISIE (EÚ) 2021/2092
         z 29. novembra 2021
         o povolení dvojmravčana draselného ako kŕmnej doplnkovej látky pre ošípané vo výkrme a odstavené prasiatka
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:
         
                     (1)
                  
                  
                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
                  
               
                     (2)
                  
                  
                     V súlade s článkom 7 nariadenia (ES) č. 1831/2003 bola predložená žiadosť o povolenie dvojmravčana draselného. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
                  
               
                     (3)
                  
                  
                     Žiadosť sa týka povolenia látky dvojmravčan draselný ako kŕmnej doplnkovej látky pre ošípané vo výkrme a odstavené prasiatka, ktorá sa má zaradiť do kategórie doplnkových látok „technologické doplnkové látky“.
                  
               
                     (4)
                  
                  
                     Európsky úrad pre bezpečnosť potravín (ďalej len „úrad“) v stanovisku z 5. mája 2021 (2) skonštatoval, že dvojmravčan draselný nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Takisto dospel k záveru, že látka nevyvoláva obavy, pokiaľ ide o účinky na dýchaciu sústavu a pokožku, ale je dráždivá pre oči. Komisia sa preto domnieva, že by sa mali prijať primerané ochranné opatrenia s cieľom zabrániť nepriaznivým účinkom na zdravie ľudí, najmä pokiaľ ide o používateľov doplnkovej látky. Úrad takisto dospel k záveru, že látka môže byť účinná ako technologická doplnková látka v krmivách. Zároveň overil správu o metódach analýzy kŕmnych doplnkových látok v krmive predloženú referenčným laboratóriom zriadeným nariadením (ES) č. 1831/2003.
                  
               
                     (5)
                  
                  
                     Z posúdenia dvojmravčana draselného vyplýva, že podmienky povolenia stanovené v článku 5 nariadenia (ES) č. 1831/2003 boli splnené. Používanie uvedenej látky by sa preto malo povoliť podľa prílohy k tomuto nariadeniu.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Látka špecifikovaná v prílohe, ktorá patrí do kategórie doplnkových látok „technologické doplnkové látky“ a do funkčnej skupiny „regulátory kyslosti“, sa za podmienok stanovených v uvedenej prílohe povoľuje ako doplnková látka vo výžive zvierat.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. novembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 268, 18.10.2003, s. 29.
         
            (2)  Vestník EFSA (EFSA Journal) (2021) 19(5):6617.
      
      
         
            PRÍLOHA
            
                        Identifikačné číslo doplnkovej látky
                     
                     
                        Doplnková látka
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec platnosti povolenia
                     
                  
                        mg/kg kompletného krmiva s vlhkosťou 12 %
                     
                  
                        
                           Kategória technologických doplnkových látok
                        
                        
                           Funkčná skupina: regulátory kyslosti
                        
                     
                  
                        1j001
                     
                     
                        dvojmravčan draselný
                     
                     
                        
                           Zloženie doplnkovej látky
                        
                        dvojmravčan draselný 98 %
                     
                     
                        ošípané vo výkrme
                        odstavené prasiatka
                     
                     
                        –
                     
                     
                        –
                     
                     
                        6 000 
                     
                     
                        
                                    1.
                                 
                                 
                                    V návode na použitie doplnkovej látky a premixov sa musia uvádzať podmienky skladovania.
                                 
                              
                                    2.
                                 
                                 
                                    Maximálny obsah dvojmravčana draselného je 6 000  mg/kg kompletného krmiva s obsahom vlhkosti 12 %, či už sa používa samostatne ako regulátor kyslosti alebo sa používa v kombinácii s inými zdrojmi dvojmravčanu draselného.
                                 
                              
                                    3.
                                 
                                 
                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká súvisiace s ich používaním. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochranných okuliarov.
                                 
                              
                     
                        20. december 2031
                     
                  
                        
                           Charakteristika účinnej látky
                        
                        dvojmravčan draselný
                        CAS č.: 20642-05-1
                        č. Einecs 243-934-6
                        C2H3O4K
                     
                  
                        
                           Analytická metóda
                            (1)
                        
                        Na stanovenie dvojmravčanu draselného (ako celkovej kyseliny mravčej) v kŕmnej doplnkovej látke, premixe, krmivách:
                        
                                    —
                                 
                                 
                                    iónová chromatografia s detekciou elektrickej vodivosti (IC-CD) – EN 17294;
                                 
                              Na stanovenie draslíka v kŕmnej doplnkovej látke:
                        
                                    —
                                 
                                 
                                    atómová absorpčná spektrometria (AAS) – EN ISO 6869 alebo
                                 
                              
                                    —
                                 
                                 
                                    atómová emisná spektrometria s indukčne viazanou plazmou (ICP-AES) – EN15510.
                                 
                              
                  
               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.